สิ่งที่ควรทำและไม่ควรทำในการย้อมผ้า

สิ่งควรทำและไม่ควรทำในการย้อมผ้า สิ่งที่ควรทำ สิ่งที่ไม่ควรทำ
 * 1) อ่านวิธีใช้ อย่างละเอียด และทำความเข้าใจก่อนลงมือปฏิบัติ
 * 2) สวมถุงมือยาง เพื่อป้องกันไม่ให้สีเปื้อนมือ
 * 3) ตรวจสอบชนิดของผ้าที่จะย้อมเพื่อให้สามารถเลือกใช้สีที่เหมาะสมกับผ้าได้ เช่น ผ้าไนล่อน ใช้สีย้อมย้อมร้อน ผ้าฝ้ายผ้าไหม ใช้สีย้อมร้อน หรือสีย้อมเย็นก็ได้
 * 4) ชั่งน้ำหนักผ้าแห้งก่อนย้อมทุกครั้ง สี 1 ตลับใช้ย้อมแห้งหนัก 250 กรัม ถ้าย้อมน้ำหนักผ้าน้อยกว่า 250 กรัมจะได้สีเข้ม และจะย้อมได้สีอ่อนถ้าย้อมผ้าน้ำหนักมากกว่า 250 กรัม
 * 5) ซักผ้าให้สะอาดทุกครั้งก่อนย้อม (ไม่ต้องใส่น้ำยาปรับผ้านุ่ม) โดยเฉพาะผ้าใหม่ เพื่อขจัดสิ่งสกปรกต่างๆ แป้งหรือสารตกแต่งผ้า
 * 6) ใช้ภาชนะที่ใหญ่พอที่จะใส่น้ำให้ท่วมผ้า เพื่อพลิกผ้าหรือคนผ้าได้สะดวก และช่วยให้ย้อมได้สีที่สม่ำเสมอ
 * 7) นำผ้าไปจุ่มน้ำให้ทั่ว แล้วบิดหมาดๆ ก่อนนำไปย้อม เพราะผ้าเปียกจะดูดซึมสีได้สม่ำเสมอกว่าผ้าแห้ง
 * 8) ย้อมให้ครบตามเวลาที่กำหนด ถ้าใช้เวลาน้อยกว่าที่กำหนด จะทำให้ได้สีอ่อน
 * 9) ซักล้างผ้าที่ย้อมเสร็จแล้วด้วยน้ำเปล่าให้สะอาด จนน้ำล้างใส สำหรับผ้าที่ย้อมด้วยสีย้อมเย็น ให้ซักอีกครั้งด้วยน้ำร้อน ผสมผงซักฟอก เพื่อขจัดสีส่วนเกินให้หลุดออก
 * 10) ใช้ปริมาณ เคมีช่วยย้อม - Cold water Fix (สำหรับสีย้อมเย็น) และเกลือ ให้ถูกต้อง ถ้าใช้น้อย จะทำให้ได้สีอ่อน
 * 11) การย้อมสีแตกต่างจากการเพ้นท์สี เพราะสีที่ได้จากการย้อม คือสีที่เกิดจากสีเดิมของผ้า ผสมกับสีที่ย้อมใหม่ เช่นสีเดิมของผ้าเป็นสีเหลือง การย้อมทับด้วยสีน้ำเงิน จะทำให้ได้ผ้าสีเขียว
 * 1) ไม่ควรย้อมผ้าที่ยังเปื้อนคราบสกปรกอยู่ ควรกำจัดคราบสิ่งสกปรกให้สะอาดก่อน แล้วจึงนำผ้าไปย้อม
 * 2) <span style="color: black; font-family: 'angsana new','serif'; font-size: 24px;">ไม่ควรย้อมผ้าที่เปื้อนยาฟอกสี (Bleach) เพราะบริเวณที่เปื้อนจะย้อมไม่ติดสี ควรซักผ้าให้สะอาดก่อนนำมาย้อม
 * 3) <span style="color: black; font-family: 'angsana new','serif'; font-size: 24px;">ไม่ควรย้อมผ้าที่ผ่านกรรมวิธีพิเศษ เช่นผ้ากันน้ำ (ผ้าร่ม) และผ้าที่ระบุไว้ว่าต้องซักแห้งเท่านั้น เพราะสีไม่สามารถซึมผ่านเข้าเส้นใยผ้าได้
 * 4) <span style="color: black; font-family: 'angsana new','serif'; font-size: 24px;">ไม่ควรย้อมผ้าที่มีสีซีดเป็นแห่งๆ ไม่สม่ำเสมอ เพราะจะทำให้สีที่ย้อมออกมาไม่สม่ำเสมอด้วย ควรใช้ ยากำจัดสี (Dygon) เพื่อปรับสีให้ใกล้เคียงกันก่อนนำผ้าไปย้อม
 * 5) <span style="color: black; font-family: 'angsana new','serif'; font-size: 24px;">ไม่ควรใช้วิธีการย้อมผ้าเพื่อกลบลวดลายผ้า เพราะลวดลายผ้ายังคงอยู่ แต่เปลี่ยนสีไปเท่านั้น
 * 6) <span style="color: black; font-family: 'angsana new','serif'; font-size: 24px;">ไม่สามารถย้อมผ้าสีเข้มให้เป็นสีอ่อนได้ นอกจากจะทำให้ผ้าสีเข้มอ่อนลงก่อน ด้วยกำจัดสี (Dygon)
 * 7) <span style="color: black; font-family: 'angsana new','serif'; font-size: 24px;">ไม่สามารถใช้สีย้อมผ้ากลบทับสีเดิมได้ เช่น เปลี่ยนผ้าสีแดงให้เป็นน้ำเงิน หรือเปลี่ยนผ้าสีเขียวให้เป็นสีแดง เพราะสีย้อมผ้าเป็นสีโปร่งแสง สีเดิมของผ้าจะผสมกับสีที่ย้อมใหม่ เช่น ผ้าสีเหลือง ย้อมด้วยสีน้ำเงิน จะได้สีเขียว
 * 8) <span style="color: black; font-family: 'angsana new','serif'; font-size: 24px;">ไม่ควรนำน้ำสีย้อมที่ใช้แล้วกลับมาใช้อีก เพราะเนื้อสีได้ซึมเข้าไปในผ้าหมดแล้ว การนำมาใช้อีกจึงทำให้ย้อมไม่ติด
 * 9) <span style="color: black; font-family: 'angsana new','serif'; font-size: 24px;">ไม่ควรใช้ย้อมผ้าโพลีเอสเตอร์ (Polyester) ผ้าอะครีลิค (Acrylic) ผ้าอะซิเตท (Acetate) 100% เพราะสีไม่สามารถซึมเข้าเส้นใยได้